Goulenn a reomp : hag an demokrategezh eo lakaat an danvez emsaverion da grediñ ez int barrek da gemer disentezioù war bolitikerezh an Emsav, – int-i hag o deus da zeskiñ c’hoazh petra eo ar politikerezh ha petra eo an Emsav ? Seurt galloud-divizout ne oufe bezañ nemet ur c’hoariell dañjerus etre o daouarn, ha nac’h a zleont he c’hemer mard int fur. Ha koulskoude, lakaet e voe ar c’hoariell-se etre daouarn danvez emsaverion er mizioù tremenet.